Diari Oficial de la Generalitat Valenciana


Sumari del DOGV 7130, del 14-10-2013 (2013/9817)

RESOLUCIÓ de 25 de setembre de 2013, del conseller de Sanitat, per la qual es designen els membres de la comissió tècnica per a l'elaboració i desenrotllament del Pla Estratègic de la Investigació i Innovació en Salut de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9817


Data del document
:   25-09-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria de Sanitat

RESOLUCIÓ de 25 de setembre de 2013, del conseller de Sanitat, per la qual es designen els membres de la comissió tècnica per a l'elaboració i desenrotllament del Pla Estratègic de la Investigació i Innovació en Salut de la Comunitat Valenciana. [2013/9817]  
Al llarg de 2013 s'ha definit el marc de polítiques de ciència, tecnologia i innovació, tant en el context nacional (Estratègia Espanyola de Ciència, Tecnologia i Innovació, 2013-2020) com en l'europeu (Programa Marc d'Investigació, Desenrotllament i Innovació de la Unió Europea, Horitzó 2020), per la qual cosa és el moment idoni per a desenrotllar una planificació estratègica alineada amb este entorn i que oriente i potencie la competitivitat de la investigació en el sector salut de la Comunitat Valenciana.  
Per a això, és essencial adaptar les polítiques públiques en I+D+i a les necessitats i demandes d'este nou context, a través de la coordinació i busca de sinergies i aliances, la interacció i col·laboració dels investigadors del sistema sanitari amb les empreses del sector salut, l'impuls a la internacionalització i l'orientació de la investigació a la busca de respostes als reptes de la nostra societat.  
  
La Conselleria de Sanitat impulsarà l'elaboració i desenrotllament d'un Pla Estratègic de la Investigació i Innovació en Salut de la Comunitat Valenciana, per a articular les polítiques de la Generalitat en esta matèria. Este Pla Estratègic de la Investigació i Innovació en Salut de la Comunitat Valenciana atén la necessitat de realitzar un procés estructurat, planificat i protocol·litzat que guie el desenrotllament de les actuacions en matèria de coordinació, difusió i promoció de la investigació i innovació sanitària en l'àmbit de la Conselleria de Sanitat i s'enquadra dins del context del compliment de les funcions que té encomanades la Direcció General d'Ordenació, Avaluació, Investigació, Qualitat i Atenció al Pacient, a través del Servici d'Investigació, Desenrotllament i Innovació.  
Es requerix, per tant, la constitució d'una comissió tècnica per a l'elaboració i el desenrotllament del Pla Estratègic de la Investigació i Innovació en Salut de la Comunitat Valenciana, que elaborarà, impulsarà, coordinarà i avaluarà les actuacions necessàries per a dur-lo a terme.   
  
Per tot el que s'ha exposat anteriorment, resolc:  
  
Primer  
Es constituïx la comissió tècnica per a l'elaboració i desenrotllament del Pla Estratègic de la Investigació i Innovació en Salut de la Comunitat Valenciana.  
  
Segon  
La comissió tècnica per a l'elaboració i desenrotllament del Pla Estratègic de la Investigació i Innovació en Salut de la Comunitat Valenciana estarà composta pels membres següents:  
- El titular de la direcció general amb competències en matèria d'investigació sanitària, o persona en qui delegue, que actuarà com a president.  
- Tres representants de la direcció general amb competències en matèria d'investigació sanitària, i es designa un d'estos com a secretari de la comissió.  
- Un representant de la direcció general amb competències en matèria de salut pública.  
- Un representant de la direcció general amb competències en matèria d'assistència sanitària.  
- Un representant de la direcció general amb competències en matèria de farmàcia i productes sanitaris.  
- Un representant de la direcció general amb competències en matèria de recursos econòmics.  
- Un representant de cada una de les fundacions d'investigació sanitària pertanyents al sector públic de la Generalitat Valenciana.   
- Un representant de cada una de les fundacions d'investigació sanitària que, sense pertànyer al sector públic de la Generalitat Valenciana, estiguen vinculades directament amb la Conselleria de Sanitat.  
  
La comissió tècnica podrà sol·licitar, així mateix, la col·laboració d'altres professionals pertanyents a distints organismes i institucions relacionats amb la investigació, desenrotllament i innovació sanitària.  
  
Tercer  
Són funcions de la comissió tècnica per a l'elaboració i desenrotllament del Pla Estratègic de la Investigació i Innovació en Salut de la Comunitat Valenciana:  
- Elaborar la proposta del Pla Estratègic.  
- Desenrotllar, coordinar i avaluar les actuacions necessàries per a l'execució del pla.  
  
Quart  
Publicar la resolució en el Diari Oficial de la Comunitat Valenciana.  
  
València, 25 de setembre de 2013.- El conseller de Sanitat: Manuel Llombart Fuertes.